《题仁义寺》
宋代·吕午

寺以仁义名，当求仁义实。
只在毫釐间，遂分儒与释。
千载几万言，未能合为一。
大笑出门去，莫问成陈迹。

作者简介：（1179—1255）徽州歙县人，字伯可，号竹坡。宁宗嘉定四年进士。历知馀杭、龙阳县，有政绩。累拜监察御史，疏论切直，独立无党。迁浙东提刑，复为监察御史，屡为史嵩之所忌。官至中奉大夫。有《竹坡类稿》、《左史谏草》。